Izvor: SDP

Nakon današnje oslobađajuće presude Vojislavu Šešelju te brojnih reakcija koje je takva odluka izazvala, N1 doznaje kako je MUP zabranio ulazak Šešelju u Hrvatsku.

Premijer putem odnosa s javnošću Vlade poručuje: 'Neka dođe pa ćemo ga uhititi'.

Podsjetimo, prethodno je premijer komentirao presudu:

"Presuda je sramotna. To je poraz Haškog suda i tužiteljstva.

Danas sam u Vukovaru kojem je učino zlo i nije pokazao kajanje. Palio je hrvatske zastave i zastave EU. Nadam se da će i Srbija reagirati, jer je put prema EU pravi put i nadam se da će susjedi se ponašati na pravi način", kazao je Orešković.



Upitan hoće li ovo utjecati na ponašanje Hrvatske kada je u pitanju njen put u EU, odgovara:



"Mi smo od početka rekli da su svima jasni uvjeti pristupanja EU, kako smo mi ispunili sve kriterije, tako će i Srbija."

00:00 Izvor: N1

Orepić: Zabrana ulaska Šešelju zbog dostojanstva predsjednice

U MUP-u se doznaje da je graničnim prijelazima poslana obavijest da se Šešelju odbije ulazak u Hrvatsku temeljem dva članka Zakona o stranicima. Šešelj je mogućnost dolaska u Hrvatsku spomenuo u četvrtak nakon što je Haaški sud objavio da je nepravomoćno oslobođen za ratni zločin. U prvoj reakciji nakon izricanja presude Šešelj je putem društevnih mreža poručio: "Draga moja Kolinda spremi se, spremi, uskoro ti dolazim u službeni posjet".



Ministar unutarnjih poslova Vlaho Orepić komentirao je zabranu.



"Ideja da se Šešelju izreče zabrana ulaska u RH stigla je od mene. Na to sam se odlučio da zaštitim dostojanstvo predsjednice."

